ঢাকা রেসিডেনসিয়াল মডেল কলেজ
ঢাকা রেসিডেনসিয়াল মডেল কলেজ বাংলাদেশের রাজধানী ঢাকার মোহাম্মদপুরে অবস্থিত একটি স্কুল ও কলেজ। এটি একটি সরকারি স্বায়ত্বশাসিত প্রতিষ্ঠান। এই কলেজে বিজ্ঞান, মানবিক ও বাণিজ্য তিন বিভাগেই শিক্ষা কার্যক্রম চালু রয়েছে। ঢাকা রেসিডেনসিয়াল মডেল কলেজ বাংলাদেশের অন্যতম খ্যাতনামা কলেজ। এই প্রতিষ্ঠানে তৃতীয় হতে দ্বাদশ শ্রেণী পর্যন্ত পাঠদান করানো হয়। তৎকালীন পাকিস্তান সরকার কর্তৃক প্রতিষ্ঠিত এই শিক্ষাপ্রতিষ্ঠানটি দেশের অন্যতম বড় আবাসিক শিক্ষা প্রতিষ্ঠান। এই কলেজ উল্লেখযোগ্য সংখ্যক খ্যাতিমান ব্যক্তির জন্ম দিয়েছে।
১৯৬০ সালে তদানীন্তন পাকিস্তান সরকার ইংল্যান্ডের বিখ্যাত পাবলিক স্কুলের অনুরূপ বিদ্যালয় হিসেবে ঢাকা রেসিডেনসিয়াল মডেল স্কুল স্থাপনের কাজ শুরু করেন। শেরে বাংলা নগরের পাশের মিরপুর রোডের উপর এক মনোরম পরিবেশে ৫০ একর জমির উপর এর স্থান নির্বাচন করা হয়। বিদ্যালয়ের ইমারত, খেলার মাঠ, ছাত্রদের হাউস (হোস্টেল), প্রশাসনিক ভবন, শিশু পার্ক, জিমনেশিয়াম, মসজিদ, সুইমিংপুল, মিলনায়তন এবং অধ্যক্ষ, উপাধ্যক্ষ, শিক্ষক ও বিভিন্ন পদের কর্মচারীদের বাসস্থান ইত্যাদি তৈরির কাজ পর্যায়ক্রমে হাতে নেয়া হয়। ১৯৬২ সালে কেন্দ্রীয় সরকার প্রাদেশিক সরকারের নিকট বিদ্যালয়ের দায়িত্বভার হস্তান্তর করেন। বিদ্যালয় পরিচালনার জন্য প্রাদেশিক সরকার একটি উচ্চ ক্ষমতাসম্পন্ন বোর্ড অব গভর্নর নিযুক্ত করেন এবং বিদ্যালয়টিকে স্বায়ত্তশাসিত প্রতিষ্ঠানের মর্যাদা দান করেন। ১৯৬৭ সালে কেন্দ্রীয় সরকার পুনরায় বিদ্যালয়টির দায়িত্বভার গ্রহণ করেন। কিন্তু এর স্বায়ত্তশাসিত মর্যাদা অক্ষুন্ন রাখা হয়। এ সময় এ বিদ্যালয়কে উচ্চ মাধ্যমিক পর্যায়ে উন্নীত করা হয়। 
স্বাধীনতা অর্জনের পর ১৯৭২ সালে শিক্ষা সচিবকে পদাধিকার বলে চেয়ারম্যান নিজুক্ত করে এ প্রতিষ্ঠানের বোর্ড অব গভর্নস গঠন করা হয়। প্রতিষ্ঠানের বোর্ড অব গভর্নস এর কাঠামো নিম্নরূপঃ
রাজধানী ঢাকা শহরের ক্রমবর্ধমান ভর্তি সংকট নিরসনে ঢাকা রেসিডেনসিয়াল মডেল কলেজ একটি স্বনামধন্য আবাসিক প্রতিষ্ঠান। তা সত্ত্বেও দ্বিতীয় শিফট চালু করার মাধ্যমে প্রতিষ্ঠানটি জাতির প্রতি তার কর্তব্যের হাত প্রসারিত করেছে। ১৯৯৩ সালের মার্চ মাসে মাননীয় শিক্ষামন্ত্রী ও শিক্ষা সচিবের নির্দেশে এবং প্রত্যক্ষ তত্ত্বাবধানে এই শিফট চালু হয়েছে।
ঢাকা রেসিডেনসিয়াল মডেল কলেজের ছাত্রদের বসবাসের জন্য সর্বাধুনিক ছয়টি (ছোটদের জন্য ২টি এবং বড়দের জন্য ৪টি) পূর্ণাঙ্গ ছাত্রাবাস রয়েছে। সম্পূর্ণ ঘরোয়া পরিবেশ হওয়ায় এদের "হাউস" নামে ডাকা হয়। এগুলো হলঃ
কলেজের শান্তি ও শৃঙ্খলা বজায় রাখা পবিত্র দায়িত্ব ও কর্তব্য মনে করা হয়। এ কারণে এই শিক্ষা প্রতিষ্ঠানে শিক্ষার পরিবেশ ও শিক্ষাঙ্গনের পবিত্রতা বরাবরই রক্ষিত হয়ে আসছে।
ক) কোনো আবাসিক ছাত্র হাউসে আসার সময় মূল্যবান দ্রব্যাদি যেমন-রেডিও, টিভি, কম্পিউটার, মোবাইল ফোন, সোনার আংটি, দামি ঘড়ি অথবা নগদ টাকা আনতে পারবে না।
পোশাকের তালিকা :
ক) গ্রীষ্মকালীন পোশাক :
খ। শীতকালীন পোশাক :
গ। বিছানাপত্র :
ঘ। অন্যান্য সামগ্রী :
ঙ) কলেজ টাই, বর্ষপঞ্জি, সিলেবাস, নামফলক, ব্যাজ, পরিচয়পত্র "(কলেজ থেকে অর্থের বিনিময় দেয়া হবে)"
চ) "টয়লেট দ্রব্যাদি" : টুথ ব্রাশ, টুথ পেস্ট, মাথার তৈল, ক্রিম, আয়না, চিরুনী, শেভিং ব্রাশ, সাবান কেস, পাউডার, সাবান (গায়ে মাখা), সাবান (কাপড় কাচা), সু-পলিশ (কালো), সু-ব্রাশ ইত্যাদি প্রয়োজনমতো অভিভাবকবৃন্দ কর্তৃক প্রত্যেক পর্বের শুরুতে সরবরাহ করতে হবে।
ছ। "স্টেশনারি" : রাফ খাতা, পেন্সিল, রাবার, শার্পনার, স্কেল, পাণ্ডা রং তুলি, প্যাস্টেল রং ইত্যাদি।
প্রয়োজনীয় নির্দেশাবলি :
"আবাসিক ছাত্রদের পোশাকে সংক্ষিপ্ত নাম ও কলেজ নম্বর অংকিত থাকতে হবে। এরূপ চিহ্নহীন পোশাক হারালে কলেজ কর্তৃপক্ষ দায়ী হবে না। অভিভাবকগণ তাঁদের পুত্র/ প্রতিপাল্যের পোশাকের তিন কপি তালিকা প্রস্তুত করবেন। অভিভাবকগণ এক কপি নিজের নিকট রাখবেন এবং দুই কপি কলেজ কর্তৃপক্ষের নিকট জমা দিবেন। নির্ধারিত পোশাকের চেয়ে কম পোশাক নিয়ে এলে ছাত্রকে হাউসে গ্রহণ করা হবে না। পোশাকের স্বল্পতা হেতু কোনো ছাত্রকে যদি গৃহে ফেরত পাঠানো হয় তার দায়-দায়িত্ব অভিভাবককেই গ্রহণ করতে হবে। নির্ধারিত তালিকার বাইরে কোনো পোশাক ছাত্রদেরকে দেয়া যাবে না।"
এ কলেজে ৩য় থেকে ১২শ শ্রেণী পর্যন্ত ছাত্রদের পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক ও বাণিজ্য শাখায় শিক্ষার্জনের সুযোগ রয়েছে।
এ কলেজে ছাত্র-শিক্ষক সম্পর্ক অত্যন্ত নিবিড় থাকায় ছাত্রদেরকে হাতে-কলমে যত্নসহকারে পাঠদান করা হয়। পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়। প্রাইমারি ও জুনিয়র বৃত্তি পরীক্ষা এবং মাধ্যমিক ও উচ্চ মাধ্যমিক পরীক্ষার জন্য ছাত্রদেরকে সুপরিকল্পিতভাবে প্রস্তুতি গ্রহণে সহায়তা করা হয়। অধ্যক্ষ ও উপাধ্যক্ষ বৃন্দ শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে মনিটরিং করেন।
প্রতিষ্ঠাকালীন সময় হতে ঢাকা রেসিডেনসিয়াল মডেল কলেজ এস.এস.সি ও এইচ.এস.সি পরীক্ষায় কৃতিত্বপূর্ণ ফলাফল করছে এবং সেরা স্কুল-কলেজের মধ্যে অবস্থান করছে। ২০০৮ সালে বাংলাদেশের তত্ত্বাবধায়ক সরকার এইচ.এস.সি পরীক্ষায় অসাধারণ কৃতিত্ব প্রদর্শনের জন্য এই কলেজটিকে পুরস্কৃত করেছে। ২০০৫ হতে ২০০৯ পর্যন্ত ঢাকা রেসিডেনসিয়াল মডেল কলেজের এইস.এস.সি পরীক্ষার ফলাফল নিম্নরূপঃ
২০০৬ হতে ২০০৯ সাল পর্যন্ত এইচ.এস.সি পরীক্ষায় এ কলেজের ফলাফল নিম্নরূপঃ
এ শিক্ষা প্রতিষ্ঠানে শিক্ষার্থীদেরকে দৈহিক ও মানসিক সুসমন্‌বিত উৎকর্ষ সাধনের লক্ষ্যে সহ-পাঠ্যক্রম কর্মসূচির ব্যবস্থা করা হয়। এখানে আবাসিক ছাত্রদের জন্য প্রাতঃকালীন শরীর-চর্চা ও বৈকালিক খেলাধুলা বাধ্যতামূলক। ফুটবল, ক্রিকেট, হকি, ভলিবল, বাস্কেটবল নিয়মিত খেলা হয়। এছাড়া আন্তঃকক্ষ খেলাধুলা ও প্রতিযোগিতার ব্যবস্থা রয়েছে। ছাত্রদের মধ্যে সাংস্কৃতিক চেতনা উজ্জীবিত করার লক্ষ্যে বার্ষিক সাংস্কৃতিক সপ্তাহের আয়োজন করা হয়। এতে হামদ-নাত, ক্‌বিরাত, বক্তৃতা, বিতর্ক, আবৃতি, অভিনয়, কৌতুক, ছড়াগান, গল্প বলা, নাট্যানুষ্ঠান, সংগীতানুষ্ঠান, চিত্রাংকন ইত্যাদি প্রতিযোগিতার ব্যবস্থা করা হয়। ডাক টিকেট সংগ্রহ, চিত্রাংকন, ছবি তোলা, বাগান করা, মাটির কাজ, সঙ্গীত চর্চা, স্কাউটিং, নাট্যচর্চা, বিজ্ঞান ক্লাব, ব্যাণ্ড শিক্ষা, জুনিয়্র ক্যাডেট কোর প্রভৃ কার্যক্রমও এর আওতাভুক্ত। এই কলেজের শিক্ষার্থীরা জাতীয় ও আন্তর্জাতিক পর্যায়ে বিভিন্ন শিক্ষা সহায়ক কার্যক্রমে অংশগ্রহণ করে থাকে।ছাত্রদের চিকিৎসার জন্য কলেজ প্রাঙ্গনে ২০ শয্যা বিশিষ্ট একটি হাসপাতাল স্থাপন করা হয়েছে। দুইজন অভিজ্ঞ এম.বি.বি.এস (শিশু বিশেষজ্ঞ) ডাক্তার এবং অভিজ্ঞ ফার্মাসিস্ট ছাত্রদের চিকিৎসা প্রদানের জন্য সর্বদা নিয়োজিত আছেন। সাধারণ রোগের চিকিৎসা, প্রয়োজনীয় টিকা দান ব্যবস্থা ইত্যাদি এখানেই সম্পন্ন করা হয়।
কলেজে একটি সমৃদ্ধ গ্রন্থাগার আছে। গ্রন্থাগারে দৈনিক, সাপ্তাহিক, পাক্ষিক এবং মাসিক পত্র-পত্রিকা ছাড়াও প্রায় বিশ হাজার বই আছে। গ্রন্থাগারকে ক্রমাগত সমৃদ্ধ করা হচ্ছে এবং তা ধীরে ধীরে একটি মানসম্মত গ্রন্থাগারে পরিণত হচ্ছে।